
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης χαμηλού κτιρίου που βρί¬ 
σκεται εντός του ρυμοτομικού σχεδίου του δήμου Νίκαιας (Ν, 
Αττικής). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Αργυρούπολης (Ν. Αττικής). 2 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ναυπλίου Ν. Αργολίδας για 
τον αποχαρακτηρισμό πρασίνου στη θέση Ζημβρακάκη ιδιοκτη¬ 


σίας Γ.Π. Γύφτου . 3 

Τροποποίηση του ρυμοτομικού σχεδίου Δήμου Χαϊδαρίου στο Ο.Τ. 
274-275. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ 20196 (1) 


Έγκριση μεταφοράς συντελεστή δόμησης χαμηλού κτιρίου που βρίσκε¬ 
ται εντός του ρυμοτομικού σχεδίου του δήμου Νίκαιας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κ.λπ.» (Α' 58) σε συνδυασμό με 
τις διατάξεις της παράγρ. 6 του άρθρου 14 του Ν. 1577/1985 «Γενι¬ 
κός Οικοδομικός Κανονισμός» (Α’ 210). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 880/ 
1979» (Α' 138), όπως τροποποιήθηκε με το από 19.6.1987 Π.Δ/γμα 
(Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979 (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις τών άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57 ). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

6. Την υπ’ αριθ. 57159/16.5.1989 πράξη συναίνεσης των Πολύ¬ 
χρονη Χατζηπολυχρόνη και Παναγιώτη Γλυκογιάννη αποκλειστικών 
κυρίων του παρακάτω περιγραφομένου ακινήτου. 


7. Τις υπ’ αριθ. 382/1988 και 116/1989 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλλοντος. 

8. Την υπ’ αριθ. 39869/13.7.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

'Αρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου - χαμηλού κτιρίου), που βρίσκεται επί των οδών Μουσών και 
Περικλέους 11 του ρυμοτομικού σχεδίου του δήμου Νίκαιας (Ν. Αττι¬ 
κής) και του οποίου την αποκλειστική κυριότητα έχουν οι παραπάνω αι- 
τούντες τη μεταφορά του συντελεστή δόμησης, όπως το βαρυνόμενο 
ακίνητο φαίνεται με στοιχεία ΑΒΓΔΕΑ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 20196/1990 πράξη 
του και που συνοπτικό του αντίτυπο δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 219,32 τ.μ. 

β. Ποσοστό κάλυψης: 70%. 

γ. Μέγιση καλυπτόμενη επιφάνεια οικοπέδου λόγω πρασιών: 79,24 
τ.μ. , 

δ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,6. 

ε. Δομήσιμες επιφάνειες που αντιστοιχούν σ’ αυτό είναι: 219,32 X 
2,6 - 570,23 τ.μ. 

στ. Μεταφερόμενη δομήσιμη επιφάνεια: 411,75 τ.μ. ήτοι 570,23 - 
(2x79,24). 

'Αρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Πολύχρονη Χατζηπολυχρόνη και Παναγιώτη Γλυκογιάννη 
για εμβαδόν 411,75 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤ. & ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

Αριθ. Γ 22416 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίακετι εντός του ρυμοτομικού σχεδίου του δήμου Αργυρούπο- 

λης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 880/ 
1979» (Α’ 138), όπως τροποποιήθηκε με το από 19.6.1987 Π.Δ/γμα 
(Δ’ 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979 (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. ΑΠ 39201/31.6.1989 αίτηση του Χρήστου Ζησι- 
μάτου για μεταφορά του συντελεστή δόμησης. 

7. Την υπ’ αριθ. 396/συν. 26/30.8.1989 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλοντος. 

8. Την υπ’ αριθ. ΑΠ 39201/12.9.1989 απόφαση του Υπουργού 
Περιβάλλοντος, Χωροταξίας και Δημοσίων Έργων για προέγκριση της 
σχετικής τεχνικής μελέτης με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 6.10.1988 Π.Δ/γμα (Δ' 814) 
από ραρυνόμενο ακίνητο που βρίσκεται εντός του ρυμοτομικού σχεδίου 
Αθηνών και επί των οδών Ελ. Βενιζέλου 66 και Πατησίων 2 που έχει 
χαρακτηρισθεί ως διατηρητέο με το από 13.9.1983 Π.Δ/γμα (Δ’ 503) 
και για το οποίο έχει εκδοθεί ο υπ’ αριθ. 728/1989 σχετικός τίτλος δι¬ 
καιώματος μεταφοράς συντελεστή δόμησης επ’ ονόματι Χρήστου Α. 
Ζησιμάτου σε άλλο ακίνητο (ωφελούμενο) που βρίσκεται εντός του ρυ¬ 
μοτομικού σχεδίου του Δήμου Αργυρούπολης (Ν. Αττικής) και επί της 
οδού Φιλικής Εταιρείας 67, ιδιοκτησίας του ίδιου, όπως το ωφελούμενο 


ακίνητο φαίνεται με στοιχεία Α, Β, Γ, Δ, Α στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθμ. 22416/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς του συ¬ 
ντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυάντων στην 
περιοχή όρων δόμησης 124,9236 μ2. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 347,01 μ2. 

β. Ποσοστό κάλυψης: 50%. 

γ. Συντελεστής δόμησης: 1,546. 

δ. Μέγιστο επιτρεπόμενο ύψος: δέκα τρία μέτρα και ογδόντα δύο εκα¬ 
τοστά (13,82). 

ε. Το κτίριο πρέπει να ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:100 που Θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 22416/1990 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης σε 
αντικατάσταση του υπ’ αριθ. 728/1989 τίτλου δικαιώματος στο όνομα 
Χρήστου Α. Ζησιμάτου για το υπολειπόμενο και μη χρησιμοποιηθέν εμ¬ 
βαδόν 2,38 μ2 (24,72 - 22,343). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤ. & ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. ΟΙΚ. 1157 (3) 

Τροποποίηση του Ρυμοτομικού Σχεδίου Ναυπλίου Ν. Αργολίδας για 

τον αποχαρακτηρισμό πρασίνου στη θέση Ζημβρακάκη ιδιοκτησίας 

Γ. Π. Γύφτου. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχεδίων πόλεων 
κ.λπ.» όπως έχει τροποποιηθεί. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» και ειδικότερα τα άρθρα 24 και 27 αυτού. 

3. Τις διατάξεις του Ν. 1337/1983 «επέκταση των πολεοδομικών 

σχεδίων, οικιστική ανάπτυξη και σχετικές ρυθμίσεις» και ειδικότερα το 
άρθρο 38 αυτού. * 

4. Το Ν. 1577/85 «περί Γενικού Οικοδομικού Κανονισμού». 

5. Την απόφαση Νομάρχη, με την οποία εγκρίθηκε το ρυμοτομικό 
σχέδιο Ναυπλίου. 

6. Το Π.Δ. 183/9.5.86 (ΦΕΚ Α 70/86) «περί αρμοδιοτήτων Νο¬ 
μαρχών». 

7. Την από 9.11.87 αίτηση του Γεωργίου Π. Γύφτου με την οποία 
ζητείται τροποποίηση του Ρυμοτομικού Σχεδίου Ναυπλίου στη θέση Ζυ- 
μπρακάκη στο Ναύπλιο. 

8. Τη γνώση του Δημοτικού Συμβουλίου Ναυπλίου όπως αυτή δια¬ 
τυπώνεται στις 214/7.12.87 και 72/4.5.88 αποφάσεις του. 

9. Την 3284/8.7.88 Εισήγηση του ΤΠ-ΠΕ Ν. Αργολίδας προς το 
Συμβούλιο ΠΕ.ΧΩ.Δ.Ε. 

10. Την γνώμη του Συμβουλίου ΠΕ.ΧΩ.Δ.Ε. Ν. Αργολίδας με την 
οποία εγκρίνει κατά πλειοψηφία την τροποποίηση (θέμα Ιον, πράξη 
24η Συνεδρία 15.7.88). 

11. Τα τοπογραφικά διαγράμματα στα οποία απεικονίζεται η προτει- 
νόμενη τροποποίηση, αποφασίζουμε: 

Εγκρίνουμε την τροποποίηση του Ρυμοτομικού Σχεδίου Ναυπλίου 
στη θέση Ζυμβρακάκη στην ιδιοκτησία του Γεωργίου Π. Γύφτου που 
συνιστάται στον αποχαρακτηρισμό του πρασίνου κοινόχρηστου χώρου 
σε οικοδομήσιμο, όπως απεικονίζεται στα συνοδεύοντα την παρούσα το¬ 
πογραφικά διαγράμματα. 

Η παρούσα ισχύει από δημοσίευσή της στο ΦΕΚ. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιον, 9 Μαρτίου 1990 
Ο Νομάρχης 

ΣΤΑΥΡΟΣ ΠΑΠΑΝΙΚΟΛΑΟΥ 
-♦- 

Αριθ. 5209/455 (4) 

Τροποποίηση του ρυμοτομικού σχεδίου Δήμου Χαϊδαρίου στο Ο.Τ. 
274-275. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 

3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/86 Π.Δ/τος (ΦΕΚ 70/Α). 

4. Την υπ’ αριθ. Γ46/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωμή Υπουργού ΠΕΧΩΔΕ. 

5. Την υπ’ αριθ. 201/30.8.88 γνωμοδότηση του Δημοτικού Συμ¬ 
βουλίου Δήμου Χαϊδαρίου. 

6. Την υπ’ αριθ. 8/28.2.90 θέμα 14ο γνωμοδότηση του Συμβου¬ 
λίου Χ.Ο.Π. Νομού Δυτικής Αττικής, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Δήμου Χαϊδα- 
ρίου στα Ο.Τ. 274-275 με την αναγνώριση ως εγκεκριμένης της οδού 
Πάφου όπως φαίνεται στο σχετικό πρωτότυπο σχεδιάγραμμα σε κλ. 
1:500 που έχει θεωρηθεί από την Δ/ντρια Πολεοδομίας Δυτ. Αττικής 
και που θα αναρτηθεί στα γραφεία της Δ/νσης Πολεοδομίας για 15 
ημέρες μετά τη δημοσίευση της απόφασης αυτής στην Εφημερίδα της 
Κυβέρνησης. 

Άρθρο 2. 

Η ισχύς της απόφασης αυτής αρχίζει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 12 Μαρτίου 1990 
Ο Νομάρχης 
Μ. ΠΑΠΑΘΑΝΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



